open-index/open-wikipedia-markdown huggingface dataset:
2011 m. Lietuvos gyventojų surašymas

**2011 m. [[Lietuva|Lietuvos]] [[gyventojų surašymas]]** vyko 2011 m. kovo 1 – gegužės 9 d. Pirmąkart tai buvo mišrus surašymas – elektroninis ir gyvasis.

## Organizavimas

Surašymas vyko dviem etapais: pirmojo etapo metu 2011 m. kovo 1–14 d. vyko elektroninis gyventojų surašymas, o antrojo – balandžio 5 – gegužės 9 d. – vyko gyventojų surašymas namuose. Surašymą vykdė Lietuvos statistikos departamentas.

Surašyme dalyvavo visi nuolatiniai Lietuvos gyventojai – Lietuvos Respublikos piliečiai, nuolat gyvenantys Lietuvoje arba užsienyje iki vienerių metų, taip pat užsieniečiai, turintys teisę nuolat arba laikinai (vienerius metus ir ilgiau) gyventi Lietuvoje.

2011 m. išleistas gyventojų surašymui skirtas pašto ženklas.

## Rezultatai

2011 m. gegužės 16 d. statistikos departamentas paskelbė išankstinius surašymų gyventojų duomenis. Pagal juos elektroniniu būdu susirašė ar buvo surašyta 1,039 mln. gyventojų, o apklausos būdu – 2,015 mln. gyventojų. Pagal tai surašymo dieną (2011 m. kovo 1 d.) Lietuvoje gyveno 3053,8 tūkst. nuolatinių gyventojų (1407,9 tūkst. vyrų ir 1645,9 tūkst. moterų). Išsamius gyventojų ir būstų surašymo duomenis Statistikos departamentas paskelbė 2013 m. birželį.

Surašytojų tautybių užfiksuota 154 (2001 m. – 115), iš jų gausesnių nei 1 tūkst. tautybių gyventojų – 11. Dalis lietuvių save priskyrė žemaičiams (2 169), aukštaičiams (3), dzūkams (9), suvalkiečiams (2), kuršiams (3) ir jotvingiams (2).

2013 m. pradžioje buvo paskelbti pagrindiniai statistiniai duomenys (bendras gyventojų skaičius, vyrų, moterų skaičius, gyventojų pasiskirstymas pagal teritorijos administracinius vienetus). Pagal galutinius surašymo duomenis Lietuvoje šiuo metu gyveno 3 043 429 gyventojai (2001 m. – 3 483 972), jų sumažėjo 12,6 %. Buvo surašyti 857 benamiai (2011 m. – 1 250).

### Gyventojai apskrityse ir savivaldybėse

Surašymo metu Lietuvos Respublikoje buvo:
* 10 apskričių;
* 60 savivaldybių;
* 549 seniūnijos;
* 103 miestai;
* 20940 kaimo vietovių:
** 249 miesteliai;
** 18977 kaimai;
** 26 gel. stočių gyvenvietės;
** 1688 viensėdžiai.

Gyventojų skaičius apskrityse, savivaldybėse ir miestuose:

## Šaltiniai

## Nuorodos
* Gyventojai gyvenamosiose vietovėse. Lietuvos Respublikos 2011 metų gyventojų ir būstų surašymo rezultatai. – Lietuvos statistikos departamentas. 252 p.
* Pagrindiniai surašymo rezultatai. – Lietuvos statistikos departamentas.
Tuteišiai

**Tuteišiai** (, ; ; ) – Rytų Europos kaimo vietovių gyventojų, su neišreikšta tautine tapatybe, savivardis. Jų pavadinimas lenkų šnektomis reiškia „čionykščiai“. Mišrios kilmės gyventojų, gyvenančių Lenkijoje, Lietuvoje, Latvijoje, Ukrainoje, Baltarusijoje (ypač Polesės ir Palenkės regionuose) savivardis. Žodis „tuteišiai“ Vilniaus krašte išliko iki XX a. pab.

## Vilnija
Terminas Lenkijoje pirmąkart oficialiai panaudotas 1922 m. gyventojų surašyme. 1921 m. Lenkijos valdomų žemių surašyme, 38 943 žmonių užsirašė tuteišiais. Po dešimties metų, 1931 m. surašyme, kurio vienas klausimų buvo apie gimtąją kalbą, 707 000 asmenų ją nurodė esant „tuteišių“. Didžioji dauguma tuteišių yra suslavėję lietuviai. Teigiama, kad jie labiau prijaučia Lietuvos Didžiajai Kunigaikštystei nei Lenkijos Karalystei.

Anot kai kurių, tuteišių kalba (*po prostu*) apibūdinama kaip nekategorizuota baltarusių kalbos šnekta.

## Išnašos

## Šaltiniai
* 
* 
* 
* 
* 
* 
* 
* 
* 
*
Švenčionių rajono savivaldybės taryba 2011–2015 m.

**[[Švenčionių rajono savivaldybės taryba]]** – Lietuvos Respublikos Švenčionių rajono savivaldybės atstovaujamoji institucija, išrinkta ketveriems metams savivaldybių rinkimuose, vykusiuose 2011 m. vasario 27 d. 1994 m. liepos 7 d. Lietuvos Respublikos savivaldybių tarybų rinkimų įstatymo Nr. I-532 2010 m. liepos 20 d. redakcijos nustatyta tvarka daugiamandatėje rinkimų apygardoje, remiantis visuotine ir lygia rinkimų teise, slaptu balsavimu proporcine rinkimų sistema, pagal Lietuvos Respublikoje registruotų politinių partijų pateiktus kandidatų sąrašus bei iš išsikėlusių kandidatų, jeigu jų išsikėlimą parašais parėmė ne mažiau kaip dešimt procentų skaičiuojant vienam savivaldybės tarybos nario mandatui, bet ne mažiau kaip 100 tos savivaldybės rinkėjų.

## Rinkimų rezultatai
Rinkimuose dalyviai gavo vietų: 

## Tarybos nariai

### Tarybos nariai, kurių įgaliojimai nutrūko prieš terminą

## Veikla
Pirmasis savivaldybės tarybos posėdis įvyko 2011 m. balandžio 12 d. Savivaldybės meru išrinktas Vytautas Vigelis.

## Šaltiniai
Lietuvos liaudies partija

**Lietuvos Liaudies Partija** – Lietuvos kairioji politinė partija, įvardijama prorusiška.

## Istorija

Įkurta 2009 m. gruodžio 5 d. kaip **Lietuvos liaudies sąjūdis**, tačiau Teisingumo ministerijai atsisakius registruoti, 2010 m. balandžio 20 d. įregistruota dabartiniu pavadinimu. Partiją įkūrė ir jai nuo įkūrimo vadovavo Kazimira Prunskienė. Dėl ištikusio insulto ji kurį laiką nėjo pareigų, o laikinuoju partijos vadovu buvo paskirtas Rimantas Kumpis.

Nuo 2014 m. vasario iki 2015 m. kovo mėn. partijai vadovavo Andrius Šedžius. 2015 m. kovo mėn. partijos taryba pašalino Andrių Šedžių iš partijos.

Savivaldybių tarybų rinkimuose 2015 m. partija gavo dvi vietas Šiaulių miesto savivaldybės taryboje, dvi vietas – Kalvarijos, vieną – Jurbarko savivaldybėse.

2016 m. gegužės 17 d. Lietuvos Nepriklausomybės Akto Signataras Rolandas Paulauskas priėmė Lietuvos liaudies partijos kvietimą kartu formuoti partijos sąrašą ir dalyvauti Seimo rinkimuose. Gegužės 23 d. tapo partijos nariu. Birželio 11 d. vykusiame partijos susirinkime beveik vienbalsiai išrinktas nauju partijos pirmininku.

VU TPSMI projekto *manobalsas.lt* partijų radare LLP buvo viena iš dviejų prorusiškų ir už pragmatiškus, o ne konfrontaciškus santykius pasisakančių partijų, greta LLRA-KŠS. Tai taip pat buvo labiausiai link smarkiau reguliuojamos ekonomikos linkusi politinė jėga Lietuvoje. Šių partijų programos ir apžvalgininkų įvertintos kaip neturinčios esminių skirtumų, supanašėjusios į kraštutinės dešinės.

2020 m. liepos 2 d. įvykusiame LLP Tarybos posėdyje vietoj atsistatydinusio laikinai ėjusio partijos pirmininko pareigas Vaidoto Prunskaus laikinai einančiu LLP pirmininko pareigas išrinktas Tauras Jakelaitis. Tais pačiais metais pristatytas partijos manifestas ir sušaukta taryba.

2024 m. liepos mėn. buvęs kandidatas į LR prezidentus Eduardas Vaitkus paskelbė, kad ves partiją į LR Seimą 2024 m. Lietuvos Respublikos Seimo rinkimuose.

## Pirmininkai
* Kazimira Danutė Prunskienė – 2010–2014 m.
* Andrius Šedžius – 2014–2015 m.
* Aras Sutkus – nuo 2015 m.
* Rolandas Paulauskas – 2016–2017 m.
* Vaidotas Prunskus – 2017–2020 m.
* Tauras Jakelaitis – nuo 2020 m. liepos 2 d.

## Šaltiniai
Tacevas

**Tacevas** () – kaimas Lenkijos šiaurės rytuose, Suvalkų valsčiuje, Suvalkų apskrityje, Palenkės vaivadijoje. Kaimas yra apie 13 km į šiaurės vakarus nuo Suvalkų ir 119 km į šiaurę nuo vaivadijos centro Balstogės. Kaime yra 33 namų ūkiai. Šalia kaimo yra šie ežerai: Akmens ežeras, *Tacevo*, Ožio ežeras ir Grabenščiznos ežeras. Populiariausios kaimo žmonių pavardės yra *Mackiewicz* (Mackevičius), *Letkiewicz* (Letkevičius), *Urbanowicz* (Urbanovičius) ir *Klepacki (Klepaki)* (Klepackis).

## Istorija
Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. Pokario laikotarpiu kaime veikė pradinė mokykla, kultūros centras ir pieno produktų parduotuvė. 1975-1998 m. priklausė Suvalkų vaivadijai.
Ģirts Valdis Kristovskis

**Girtas Valdis Kristovskis** (g. 1962 m. vasario 19 d.) – politikas, diplomatas, Latvijos užsienio reikalų ministras.

Gimė 1962 m. vasario 19 d. Ventspilyje. Ten baigė pradinę ir vidurinę mokyklą. 1979 m. įstojo į Rygos technikos universiteto Architektūros fakultetą. 1984 m. stažavosi JAV. 1995 m. įstojo į Latvijos universiteto Teisės fakultetą. 1998 m. gavo magistro laipsnį.

V, VI, VII, VIII Saeimų narys. Europos parlamento (2004–2009) narys.
2009 m. liepos 1 d. – 2010 m. lapkričio 2 d. X Saeimos narys. Nuo 2010 m. lapkričio 3 d. Latvijos užsienio reikalų ministras.
Vychodnė

**Vychodnė** () – kaimas Lenkijos šiaurės rytuose, Suvalkų valsčiuje, Suvalkų apskrityje, Palenkės vaivadijoje. Kaimas yra apie 7 km į vakarus nuo Suvalkų ir 108 km į šiaurę nuo vaivadijos centro Balstogės.

## Istorija

Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII–XIV a. iki 1795 m. kaimas priklausė Lietuvos Didžiajai Kunigaikštystei.

1827 m. buvo 168 gyventojai. Kaimas kurį laiką buvo Kukuvo valsčiaus centras. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975–1998 m. priklausė Suvalkų vaivadijai.

## Šaltiniai
Džung-gu, Seulas

**Džung-gu** () – vienas iš 25 Seulo rajonų. Tai istorinis miesto centras, esantis šiaurinėje Han upės pusėje. Plotas – 9,96 km², gyventojų skaičius – 138 000.

## Žymios vietos
Džung rajone galima rasti istorinius Doksugung rūmus (덕수궁) ir Namdėmun vartus (남대문). Ši miesto dalis taip pat žinoma dėl Mjongdong katedros (명동성당), Korėjos banko muziejaus (한국은행 화폐금융박물관), ant Namsan kalno (남산) esančio N Seulo bokšto (엔 서울타워) ir Namdėmun turgaus (남대문 시장).

## Simboliai
Spalva: žalia

Medis: pušis

Gėlė: rožė

Paukštis: korėjietiška šarka

## Nuorodos
* Oficiali svetainė
Armališkės (Kaunas)

**Armališkės** – Kauno miesto teritorija, esanti miesto pietryčiuose, į vakarus nuo Vaišvydavos.

## Istorija

XIX a. pabaigoje buvo kaimas ir palivarkas, priklausęs Panemunės-Pažaislio valsčiui ir Aukštosios Panemunės parapijai.

## Gyventojai

## Šaltiniai
Juozas Jokimas

**Juozas Jokimas** (g. 1951 m. birželio 2 d. Leonavoje, Raseinių rajonas) – veterinarijos gydytojas, Lietuvos ir Jonavos rajono savivaldybės politinis bei visuomenės veikėjas, 1993 m. Jonavos rajono savivaldybės valdytojas, Lietuvos valstybinės veterinarijos preparatų inspekcijos viršininkas, Lietuvos veterinarijos akademijos docentas,  LSMU Veterinarijos akademijos Neužkrečiamųjų ligų katedros docentas, Lietuvos veterinarijos farmacijos asociacijos viceprezidentas.

## Biografija
1974 m. baigė Lietuvos veterinarijos akademiją, veterinarijos gydytojas. Biomedicinos mokslų daktaras.

1995–1998 m.  AB „Jonavos baldai" generalinis direktorius. 1998–1999 m. – UAB „Girvita" generalinis direktorius. 1999–2000 m. Lietuvos valstybinės mokslinės veterinarijos preparatų kontrolės laboratorijos direktorius. Maisto ir veterinarijos nacionalinio rizikos vertinimo instituto Bendrųjų reikalų departamento direktorius. Buvo Lietuvos valstiečių liaudininkų sąjungos narys, nuo 2010 m. partijos Tvarka ir teisingumas narys. Nuo 2011 m. Jonavos rajono savivaldybės tarybos narys.

Žmona Vida Jokimienė, dukros Sigita, Živilė Jokimaitė-Dolgich, politikos mokslų bei viešųjų ryšių specialistė, Lietuvos Aukščiausiojo Teismo atstovė ryšiams su visuomene.

Lietuvos kaimo bendruomenių tarybos narys, LVFA viceprezidentas, žurnalo "Vetinfo" redkolegijos narys, Šveicarijos kaimo bendruomenės pirmininkas. Moka anglų, rusų kalbas.

## Šaltiniai

## Nuorodos

*J. Jokimas
Jokimas

**Jokimas** − lietuviška vyriškos giminės pavardė.

Šios pavardės moteriškosios giminės formos yra: Jokimienė (ištekėjusi moteris) ir Jokimaitė (mergautinė pavardė).

Pavardę turi šie garsesni asmenys:

* Antanas Jokimas (1894–1964), inžinierius, architektas;
* Zenonas Jokimas (1892–1948), Lietuvos partizanų rėmėjas, tremtinys;
*Juozas Jokimas (g. 1951 m.), veterinaras, Jonavos politinis veikėjas.
Pardo

**Pardo** (iš  'rudas') – rasinė kategorija, naudojama Brazilijoje. Ja apibūdinami mišrios rasinės kilmės žmonės, nepatenkantys į kitas rasines kategorijas – *branco* (baltieji), *preto* (juodaodžiai), *amarelo* (geltonieji, t. y. mongolidai) ir *indígena* (indėnai). Pardo grupei priskiriama beveik 80 mln. brazilų, tai sudaro 42,6 % šalies gyventojų.

XVI-XVIII a. terminu *pardo* kolonijinėje Amerikoje vadinti žmonės, turintys visų 3 pagrindinių rasių bruožų ir nesantys dviejų rasių mišrūnai kaip metisai, mulatai ar sambo. Dabar oficialiojoje Brazilijos statistikoje į pardo kategoriją patenka visi mišrios kilmės žmonės.

Šnekamojoje kalboje Brazilijoje dažniau vartojamas terminas  'tamsiaplaukis, tamsaus gymio'.
Limario provincija

**Limario provincija** () – viena iš Čilės provincijų, sudarančių Kokimbo regioną. Administracinis centras – Ovaljė.

## Geografija
Provincija yra Kokimbo regiono centrinėje dalyje. Ji ribojasi:
* šiaurėje – su Elkio provincija (Kokimbo regionas)
* rytuose – su San Chuano provincija (Argentina)
* pietuose – su Čoapos provincija (Kokimbo regionas)
* vakaruose – su Ramiuoju vandenynu.

## Administracinis suskirstymas

Provinciją sudaro 5 komunos:
* Ovaljės komuna. Centras – Ovaljė
* Rio Urtado komuna. Centras – Rio Urtadas
* Monte Patrijos komuna. Centras – Monte Patrija
* Kombarbalos komuna. Centras – Kombarbala
* Punitakio komuna. Centras – Punitakis

## Demografija
2002 m. Nacionalinio statistikos instituto (INE) atlikto gyventojų surašymo duomenimis provincijos gyventojų sudėtis tokia:

## Šaltiniai
Tekiskiakas

**Tekiskiakas** (, ) arba **Santjago Tekiskiakas** (*Santiago Tequixquiac*) – miestas ir savivaldybė Meksikoje, Meksiko valstijos šiaurės rytuose, 84 km į šiaurę nuo Meksiko. Įsikūręs tarp Meksiko ir Meskitalio slėnių. Verčiamasi žemės ūkiu, prekyba. Yra Šv. Jokūbo bažnyčia, Šv. Juozapo koplyčia, daug kolonijinės architektūros pastatų.

## Istorija

Miesto pavadinimas nahuatlių kalba reiškia „karbonatingų vandenų vieta“. Otomiai miestą vadina *Mbixe* – tai reiškia „atvira loma“.

Vietovė gyvenama bent 12 tūkst. metų. Miestą per tą laiką valdė įvairios tautos – čičimekai, mištekai, toltekai, tepanekai, galiausiai – actekai. Actekų imperijoje Tekiskiakas priklausė Tepanekų rajonui ir mokėjo duoklę valdytojui Takubai. Ispanams užkariavus Meksiką, pradėta klinčių gavyba. XVI a. vid. pradėjo kurtis pranciškonai. XX a. pr. nutiestas drėkinamasis kanalas (jį kasant rastas labai senas kaulų raižinys), suklestėjo pulkos gamybos pramonė. Nuo XX a. vid. Tekiskiakas įeina į Meksiko aglomeraciją.




## Šaltiniai
Deflimpiada

**Deflimpiada** arba **Deflimpinės žaidynės** (-kurčias + -olimpinės rungtynės) – tarptautinės daugiašakės sporto varžybos, kuriose dalyvauja turintys klausos sutrikimų sportininkai. Vyksta kas ketverius metus, jas savo narėms-valstybėms organizuoja Tarptautinis kurčiųjų sporto komitetas ().

## Istorija
Pirmosios pasaulinės kurčiųjų sporto varžybos įvyko dar 1924 m. Paryžiuje. Tąkart dešimties šalių atstovai varžėsi lengvosios atletikos, šaudymo, plaukimo, futbolo ir dviračių sporto šakose. Įkvėpti sėkmingos patirties delegacijų vadovai sutarė tokias varžybas rengti ir ateityje. Nuo 1949 m. vyksta ir atskiros žiemos kurčiųjų sporto pirmenybės. Kai 1955 m. Žaidynes pripažino Tarptautinis Olimpinis Komitetas, jos įgavo dabartinį pavadinimą – Deflimpiados, o rengimo principai sutapo su olimpiniais; Deflimpiadų dalyviai neberungtyniauja Parolimpinėse žaidynėse. Paskutiniu laiku į metais vėliau po Olimpinių žaidynių vykstančias Deflimpiadas savo atstovus siunčia daugiau kaip 90 nacionalinių federacijų.

## Žaidynės
Vasaros deflimpinės žaidynės vyko šiuose miestuose: Paryžiuje (1924 m.), Amsterdame (1928 m.), Niurnberge (1931 m.), Londone (1934 m.), Stokholme (1939 m.), Kopenhagoje (1949 m.), Briuselyje (1953 m.), Milane (1957 m.), Helsinkyje (1961 m.), Vašingtone (1965 m.), Belgrade (1969 m.), Malmėje (1973 m.), Bukarešte (1977 m.), Kelne (1981 m.), Los Andžele (1985 m.), Kraistčerče (1989 m.), Sofijoje (1993 m.), Kopenhagoje (1997 m.), Romoje (2001 m.), Melburne (2005 m.), Taipėjuje (2009 m.), Sofijoje (2013 m.), Samsune (2017 m.), Kašias do Sulyje (2022 m.).

Rungtyniaujama šiose sporto šakose: badmintone, boulinge, dviračių lenktynėse, dziudo imtynėse, futbole, graikų-romėnų imtynėse, kalnų dviračių lenktynėse, karatė sporte, krepšinyje, kulkiniame šaudyme, laisvosiose imtynėse, lengvojoje atletikoje, orientavimosi sporte, plaukime, paplūdimio tinklinyje, stalo tenise, tekvondo imtynėse, tenise, tinklinyje.

Žiemos deflimpinės žaidynės vyko šiose vietovėse: Zėfelde (1949 m.), Osle (1953 m.), Oberamergau (1955 m.), Montanoje (1959 m.), Ėrėje (1963 m.), Berchtesgadene (1967 m.), Adelsbodene (1971 m.), Leik Pleside (1975 m.), Meribelyje (1979 m.), Madonoje di Kampiljo (1983 m.), Osle (1987 m.), Banfe (1991 m.), Juliastunturi (1995 m.), Davose (1999 m.), Sundsvalyje (2003 m.), Solt Leik Sityje (2007 m.), Vankuveryje (2015 m.).
1993 m. Copa América

**1993 m. Copa América** – Copa América turnyras, 1993 m. birželio 15 – liepos 4 d. vykęs Ekvadore. Turnyre dalyvavo 12 komandų: 10 CONMEBOL narių bei dvi kviestinės komandos iš CONCACAF zonos (Meksika ir JAV).

Čempionais tapo argentiniečiai, finale nugalėję meksikiečius.

## Stadionai

Čempionato varžybos vyko 7 Ekvadoro stadionuose.

## Grupių turnyras

### A grupė

*  6 – 1 
*  1 – 0 
*  2 – 2 
*  2 – 0 
*  3 – 3 
*  2 – 1 

### B grupė

*  1 – 0 
*  0 – 0 
*  1 – 1 
*  3 – 2 
*  1 – 0 
*  3 – 0 

### C grupė

*  2 – 1 
*  1 – 0 
*  1 – 1 
*  1 – 1 
*  0 – 0 
*  1 – 1 

### Atkrintamosios varžybos

## Įvarčių autoriai

;4 įvarčiai
*  José Luis Dolgetta

;3 įvarčiai
*  Gabriel Batistuta
*  Palhinha
*  Ney Avilés
*  Eduardo Hurtado
*  José del Solar

;2 įvarčiai
*  Müller
*  Richard Zambrano
*  Adolfo Valencia
*  Álex Aguinaga
*  Ángel Fernández
*  Luis Roberto Alves "Zague"
*  Alberto García Aspe
*  David Patiño
*  Fernando Kanapkis
*  Marcelo Saralegui

;Į savo vartus
*  Mario Ramirez

;1 įvartis
*  Leonardo Rodríguez
*  Oscar Ruggeri
*  Diego Simeone
*  Marco Etcheverry
*  Edmundo
*  José Luis Sierra
*  Víctor Aristizábal
*  Orlando Maturana
*  Luis Carlos Perea
*  Freddy Rincón
*  Carlos Muñoz
*  Raúl Noriega
*  Benjamín Galindo
*  Ramón Ramírez
*  Hugo Sánchez
*  Roberto Cabañas
*  Luis Monzón
*  Juan Reynoso
*  Santiago Ostolaza
*  Alexi Lalas
*  Chris Henderson
*  Dominic Kinnear
*  Miguel Echenausi
*  Stalin Rivas

## Nuorodos
* RSSSF statistika
Franciškovas

**Franciškovas** () – kaimas Lenkijos šiaurės rytuose, Račkų valsčiuje, Suvalkų apskrityje, Palenkės vaivadijoje. Kaimas yra apie 9 km į šiaurės rytus nuo Račkų, apie 7 km į pietvakarius nuo Suvalkų ir 104 km į šiaurę nuo vaivadijos centro Balstogės.

## Istorija
Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.

## Šaltiniai
Cutuchiliai

**Cutuchiliai** (*Tz’utujil, Sutujil*) – indėnų tauta, priklausanti majams. Gyvena Gvatemaloje, daugiausia aplink Atitlano ežerą. Kalba cutuchilių kalba, priklausančia majų kalbų šeimai.

Cutuchiliai kultūra iškilo poklasikiniame Mezoamerikos laikotarpyje, jų sostinė buvo Čuitinamitas, netoli dabartinio Santjago Atitlano. Jų žemės driekėsi toli į vakarus nuo Atitlano. Tačiau 1523 m. konkistadoras Pedras de Alvaradas su kakčikelių pagalba nugalėjo cutuchilius Panachačelio mūšyje ir cutuchiliai neteko daug savo žemių.

Dabar jie gyvena daugiausia šiuose Sololos departamento miesteliuose ir aplink juos esančiuose kaimuose: San Chuan La Lagunoje, San Pablo La Lagunoje, San Markos La Lagunoje, San Pedro La Lagunoje, Santjago Atitlane, Panabache, šiek tiek San Lukas Tolimane.

Cutuchiliai verčiasi daugiausia žemės ūkiu (augina kukurūzus, kavą ir kt.), taip pat tradiciniais amatais (ypač tekstile). Vis didesnę svarbą įgija turizmas, nes turistai perka majų dirbinius. Daug cutuchilių yra išlaikę tradicinę majų religiją.


File:Leñadores.JPG|Cutuchlių menas
Image:Santiago de atitlan natives 2009.JPG|Cutuchiliai iš Santjago Atitlano
Ralf Bartels

**Ralf Bartels** (g. 1978 m. vasario 21 d.) – Vokietijos lengvosios atletikos sportininkas, kuris specializuojasi rutulio stūmime. Daugkartinis Europos ir pasaulio čempionatų prizininkas, šalies olimpinės rinktinės narys.

## Biografija
1996 m. tapo pasaulio jaunimo čempionu. Po metų pelnė Europos jaunimo pirmenybių auksą. 2004 m. vasaros olimpinėse žaidynėse pelnė aštuntąją vietą. 2006 m. Europos atviro stadiono ir 2011 m. Europos uždarų patalpų čempionas.

## Nuorodos
* Ralf Bartels IAAF svetainėje
Manuel Schenkhuizen

**Manuel Schenkhuizen** (g. 1986 m. gegužės 11 d.), žinomas pseudonimu **Grubby** – profesionalus WarCraft III žaidėjas iš Nyderlandų. Grubby yra šešis kart pasaulio čiampionas, o iš viso laimėjęs virš 38 Warcraft III turnyrų. Jis žaidžia *[[Orkai|Orcs]]* rase ir yra "Evil Geniuses" komandos narys. Jis yra vienintelis, laimėjęs ir World Cyber Games, ir Electronic Sports World Cup turnyrus, ir vienas iš dviejų Warcraft III žaidėjų, įtrauktų į WCG šlovės lentą.

Manuelio žmona Cassandra Ng taip pat yra profesionali Warcraft III žaidėja. Jie abu yra vieni pagrindinių dokumentinio filmo "Beyond the Game" veikėjų.

2011 m. Manuel pradėjo profesionaliai žaisti Starcraft 2.
1991 m. Copa América

**1991 m. Copa América** – Copa América turnyras, 1991 m. liepos 8-21 d. vykęs Čilėje. Turnyre dalyvavo visos 10 CONMEBOL narių. Tai buvo paskutinis Copa América čempionatas į kurį nekviesta komadų iš kitų konfederacijų.

Čempionais tapo argentiniečiai, finaliniame etape užėmę 1-ąją vietą.

## Stadionai

Čempionato varžybos vyko 4 Čilės stadionuose.

## Varžybos

### A grupė

*  2 – 0 
*  1 – 0 
*  4 – 2 
*  3 – 0 
*  5 – 0 
*  1 – 0 
*  5 – 1 
*  4 – 1 
*  3 – 2 
*  4 – 0 

### B grupė

*  1 – 0 
*  1 – 1 
*  1 – 1 
*  2 – 1 
*  0 – 0 
*  1 – 1 
*  4 – 0 
*  2 – 0 
*  3 – 1 

### Finalinė grupė

*  3 – 2 
*  1 – 1 
*  0 – 0 
*  2 – 0 
*  2 – 0 
*  2 – 1 

## Įvarčių autoriai

;6 įvarčiai
*  Gabriel Batistuta

;5 įvarčiai
*  Iván Zamorano

;3 įvarčiai
*  Branco
*  Hugo Rubio
*  Anthony de Avila
*  Luis Monzón
*  Peter Méndez

;2 įvarčiai
*  Claudio Caniggia
*  Darío Franco
*  Diego Simeone
*  João Paulo
*  Luiz Henrique
*  Mazinho Oliveira
*  Arnoldo Iguarán
*  Álex Aguinaga
*  Ney Avilés
*  José del Solar
*  Jorge Hirano
*  Eugenio La Rosa

;1 įvartis
*  Leonardo Astrada
*  Néstor Craviotto
*  Claudio García
*  Diego Latorre
*  Erwin Sánchez
*  Juan Suárez
*  Marcio Santos
*  Neto
*  Renato
*  Jorge Contreras
*  Fabián Estay
*  Jaime Vera
*  Carlos Muñoz
*  Erwin Ramírez
*  José Cardozo
*  Carlos Guirland
*  Gustavo Neffa
*  Vidal Sanabria
*  Alfonso Yáñez
*  Flavio Maestri
*  Ramón Castro

;Į savo vartus
*  José del Solar
*  Robert Cavallo

## Nuorodos
* RSSSF statistika
Kreolai

**Kreolai** (, , ) – įvairiareikšmis terminas, apibūdinantis etninę kilmę. Dažniausiai skirtas apibūdinti europietiškos kilmės Lotynų Amerikos, Afrikos kolonijų gyventojus, t. y. ispanų, prancūzų ir portugalų kolonistų palikuonis. Karibų jūros salose ir Brazilijoje kreolais vadinti Afrikos vergų palikuonys. Aliaskoje kreolais vadinti rusų kolonistų ir vietinių gyventojų (eskimų, aleutų, indėnų) palikuonys.

Kreolai neretai kalba kreolų kalbomis – supaprastinomis, daug įvairios kilmės žodžių turinčiomis anglų, ispanų, olandų, portugalų, prancūzų kalbų tarmėmis.

## Šaltiniai
Call of Duty: World at War

**Call of Duty: World at War** − pirmojo asmens šaudyklė ir penktoji „Call of Duty“ serijos dalis. Žaidimą sukūrė „Treyarch“, o 2008 m. lapkričio 11 d. išleido „Activision“.

Vyksmo vieta sugrįžta į Antrojo pasaulinio karo laikus, prieš tai buvusioje dalyje, „Call of Duty 4: Modern Warfare“, veiksmas vyko šiuolaikiniais laikais. Buvo išleistos Windows, PlayStation 3, Wii, Xbox 360, Windows Mobile bei taip pat ir PlayStation 2, Nintendo DS versijos, tačiau pastarųjų istorija buvo kitokia.

Žaidime perteikiami mūšiai, vykę Ramiajame vandenyne, kur kovojo JAV ir Japonijos imperijos ginkluotosios pajėgos, bei Rytų frontas, kuriame kovėsi Sovietų Sąjunga ir Nacistinė Vokietija. Visa tai žaidėjas mato iš JAV jūrų pėstininko, eilinio C. Milerio ir Raudonosios armijos kareivio, Dimitrijaus Petrenko perspektyvos.

2010 m. lapkričio mėn. Jungtinėse Valstijose buvo parduota per 1,41 mln. žaidimo vienetų. Jungtinėje Karalystėje per pirmąją savaitę žaidimo vienetų buvo parduota dvigubai tiek, kiek „Call of Duty 4“. 2009 m. duomenimis, visų versijų iš viso yra parduota jau apie 11 mln. vnt. Kritikai iš GameRankings ir Metacritic žaidimą įvertino 85 % iš 100.

## Šaltiniai

## Nuorodos
* Oficiali „Call of Duty“ svetainė 
* „Call of Duty: World at War“ profilis The Internet Movie Database svetainėje
Petorkos provincija

**Petorkos provincija** () – viena iš Čilės provincijų, sudarančių Valparaiso regioną. Administracinis centras – La Ligva.

## Geografija
Provincija yra Kokimbo regiono centrinėje dalyje. Ji ribojasi:
* šiaurėje ir rytuose – su Čoapos provincija (Kokimbo regionas)
* pietryčiuose – su San Felipe de Akonkagvos provincija (Valparaiso regionas)
* pietuose – su Valparaiso provincija ir Kiljotos provincija (Valparaiso regionas)
* vakaruose – su Ramiuoju vandenynu.

## Administracinis suskirstymas

Provinciją sudaro 5 komunos:
* La Ligvos komuna. Centras – La Ligva
* Kabildo komuna. Centras – Kabildas
* Sapaljaro komuna. Centras – Sapaljaras
* Papudo komuna. Centras – Papudas
* Petorkos komuna. Centras – Petorka

## Šaltiniai
Urgenčas

**Urgenčas** (, ) − miestas vakarų Uzbekistane, 720 km į vakarus nuo Taškento, 12 km nuo kairiojo Amudarjos kranto, prie Šavato kanalo. Chorezmo vilajeto centras. Pro miestą eina Turkmenabato−Marato geležinkelis bei Turkmenabato−Dašoguzo plentas. Yra tarptautinis oro uostas. Nutiesta 35 km ilgio troleibusų linija iki Chivos.

Žemės ūkio mašinų, medvilnės valymo, aliejaus spaudimo, siuvimo, mašinų remonto, statybinių medžiagų gamybos pramonė.

## Istorija
Urgenčas įkurtas XVIII a. kuomet pasikeitus Amudarjos vagai daugelis Kunja Urgenčo (dab. Turkmėnistane) gyventojų persikėlė prie naujos Amudarjos vagos. Naujasis Urgenčas tapo svarbiu Chivos chanato prekybiniu centru. Tarybiniais laikais suklestėjo medvilnės pramonė.

## Sportas
* Xorazm FK – „Chorezmo“ futbolo klubas; rungtyniavo stipriausiame šalies futbolo divizione;
* „Chorezmo“ stadionas, talpinantis 13,5 tūkst. žiūrovų.

## Šaltiniai
Nikosijos apygarda

**Nikosijos apygarda** (, ) – viena iš šešių Kipro apygardų, esanti centrinėje salos dalyje. Šiaurėje ribojasi su Viduržemio jūra ir Kirenijos apygarda, rytuose su Famagustos apygarda, pietuose su Larnakos ir Limasolio apygardomis, vakaruose su Pafoso apygarda. Administracinis apygardos centras – Nikosija.

Nuo 1974 m. mažesnioji dalis šiaurinės apygardos dalies, įskaitant šiaurinius Nikosijos rajonus, taip pat Kokinos anklavą kontroliuojamą nepripažintos Turkų Kipro respublikos, kurioje šios teritorijos patenka į Guzeljurto ir Lefkošos apygardas.

Apygarda suskirstyta į dešimt bendruomenių.

Graikiškojoje apygardos dalyje gyvena 273 642 žmonės (2001 m.), iš jų Nikosijos municipalitete (pietinė miesto dalis) – 47 832 žmonės.
Turkiškosios Lefkošos apygardoje gyvena 85 579 žmonės (2006 m.), iš jų Nikosijos municipalitete (šiaurinė miesto dalis) – 49 721 žmogus, o išskirtoje Guzeljurto apygardoje gyvena 31 116 žmonės (iš viso 116 695 gyventojai – daugiausiai turkai).

## Šaltiniai
Hotanas

**Hotanas** arba ***Hetianas, Chotanas*** (, ) – miestas vakarų Kinijoje, Sindziango regione, oazėje prie senovės Šilko kelio. 111,8 tūkst. gyventojų (2007). Išvystyta šilko pramonė, nefritų gavyba.

## Istorija

X amžiuje mieste įsigalėjo islamas.
Zachiejus

**Zachiejus** (, *Zakchaios*, „Tyrasis“ arba „Teisingasis“, , aram. „Tasai, kurį Dievas atsimena“.) – Jericho muitininkų viršininkas. Jis minimas Luko evangelijoje (Lk 19,1-10) kaip Jericho muitininkų viršininkas ir turtuolis, gyvenęs Jėzaus laikais. Miesto žmonės jį laikė nusidėjėliu – nesąžiningai elgėsi rinkdamas mokesčius, o nuolat liesdamas pagonių monetas, religiniu požiūriu buvo nešvarus.

„Atvykęs į Jerichą, Jėzus ėjo per miestą. Ten buvo žmogus, vardu Zachiejus, muitininkų viršininkas ir turtuolis. Jis troško pamatyti Jėzų, koks jis esąs, bet negalėjo per minią, nes pats buvo žemo ūgio. Zachiejus užbėgo priekin ir įlipo į šilkmedį, kad galėtų jį pamatyti, nes jis turėjo tenai praeiti. Atėjęs į tą vietą ir pažvelgęs aukštyn, Jėzus tarė: „Zachiejau, greit lipk žemyn! Man reikia šiandien apsilankyti tavo namuose“. Šis skubiai nulipo ir su džiaugsmu priėmė jį. Tai matydami, visi murmėjo: „Pas nusidėjėlį nuėjo į svečius!“ O Zachiejus atsistojęs prabilo į Viešpatį: „Štai, Viešpatie, pusę savo turto atiduodu vargšams ir, jei ką nors nuskriaudžiau, grąžinsiu keturgubai“. Jėzus tarė: „Į šiuos namus šiandien atėjo išganymas, nes ir jis yra Abraomo palikuonis. Žmogaus Sūnus atėjo ieškoti ir gelbėti, kas buvo pražuvę“.“

I m. e. amžiuje Jerichas buvo turtingas ir svarbus miestas, įsikūręs Jordano upės slėnyje. Jis kontroliavo pagrindinius kelius, vedančius į Jeruzalę bei į rytinį Jordano upės krantą. Šalia miesto augo palmės bei plačiai žinomi balzaminiai medžiai (bosvelijos), kurių kvapas pripildydavo orą kelis kilometrus aplinkui. Ten augo ir evangelijoje minimas šilkmedis (sikomoras), kuris buvo atvežtas iš Egipto ir gerai pritapo šiltame Jericho, esančio 300 metrų žemiau jūros lygio, klimate. Ir šiuo metu Jeriche auga galingas šilkmedis, į kurį neva ir buvo įlipęs Zachiejus.

Yra kelios tolesnio Zachiejaus likimo versijos. Pasak Pseudo Klemenso, jis draugavo su šv. Petru, kuris Zachiejų paskyrė pirmuoju Cezarėjos vyskupu. Klemensas Aleksandrietis savo knygoje *[[Stromata]]* jį sutapatino su evangelistu Matu, kuris po Jėzaus įžengimo į dangų pakeitė Judą Iskariotą. Viduramžių legenda teigia, kad Jėzui išsiuntus apaštalus Dievo karalystės skelbti Zachiejus nuvyko į Galiją ir ten pasivadinęs Amaduru skelbė evangeliją Rokamadure, vėliau pavadintame jo vardu.

## Išnašos

## Nuorodos
* [Išganymas Zachiejaus namams. Bažnyčios žinios. 2001 m. spalio 11 d., Nr. 19. [Homilija|Homilijos]]
* Kun. Leszek Skalinski. Netradicinis Zachiejus 
* Sekmadienio Evangelija. Zachiejus iš Jericho, 2010 m. spalio 30 d.
* Vatikano radijas, XXXI eilinis sekmadienis, 2010 m. spalio 30 d.
* Kun. Vytenis Vaškelis. Į Visų Šventųjų džiaugsmą – pro adatos ausį. – XXI amžius, 2010 m. spalio 29 d., Nr. 79(1864)
Pafo apygarda

**Pafo apygarda** (, ) − viena iš šešių Kipro apygardų, esanti vakarinėje salos dalyje. Šiaurėje, vakaruose ir pietuose ribojasi su Viduržemio jūra, rytuose su Nikosijos ir Limasolio apygardomis. Administracinis apygardos centras – Pafas (26 530 gyventojų (2001 m.)

Apygarda suskirstyta į keturias bendruomenes.

Bendras apygardos plotas – 1 393 km² (daugiau kaip 15 % salos ploto). 2001 m. surašymo duomenimis gyventojų skaičius buvo 66 364, 2007 m. – 76 100 .

Žymiausios apygardos vietos yra: antikinis miestas Pafe, lukumo gamyba pasižymintis Jeroskipu kaimas, Akamasos paplūdimiai.

## Šaltiniai
Antoinette Nana Djimou Ida

**Antoinette Nana Djimou Ida** (g. 1985 m. rugpjūčio 2 d. Dualoje) – Kamerūne gimusi, bet Prancūzijai atstovaujanti daugiakovininkė. Europos uždarų patalpų čempionė ir šalies olimpinės tikrinės narė.

## Biografija
Aukščiausio lygio varžybose Antoinette pirmą kartą pasirodė 2004 m. kai dalyvavo pasaulio lengvosios atletikos jaunimo čempionate. Tąkart sportininkė Italijoje vyskusiose varžybose septynkovės rungtyje liko ketvirta. 2006 m. daugiakovininkei pavyko patekti į Europos čempionatą, kuriame surinkusi 5765 taškus liko 21 vietoje. Po metų sportininkė užfiksavo pirmąjį savo rezultatą aukščiausio rango uždarų patalpų penkiakovės rungties varžybose. Europos UP čempionate ji liko 11 vietoje. 2007 m. lengvaatletė užėmė septintą vieta Europos iki 23 m. amžiaus čempionate. Tais pačiais metais pateko į pirmąjį savo pasaulio čempionatą, bet rungties nebaigė. Po metų sportininkė pirmą kartą dalyvavo olimpinėse žaidynėse. Surinkusi 6055 taškus ji užėmė 18 vietą. 2009 m. žiemos sezono metu Antoinette Europos uždarų patalpų čempionate iškovojo savo pirmąjį aukšto rango varžybų bronzos medalį. Tais pačiais metais ji antrąsyk dalyvavo pasaulio čempionate, bet liko septintoje vietoje. 2010 m. pradžioje sportininkė dalyvaudama pasaulio uždarų patalpų čempionate surinko lygiai tiek pat kaip prieš metus Europos čempionate (4618 taškus), bet tokio rezultato pasaulio pirmenybėse pakako tik penktai vietai. Po metų Antoinette pirmą kartą tapo Europos uždarų patalpų čempione.

## Nuorodos
* Antoinette Nana Djimou Ida IAAF svetainėje
Korumba

**Korumba** () – miestas pietų Brazilijoje, Pietų Mato Groso valstijoje, 425 km į šiaurės vakarus nuo Kampo Grandės, Paragvajaus upės kairiajame krante (prie jos intako Tamengo kanalo, tekančio iš Kasereso ežero), Bolivijos pasienyje. Yra plentas į Vitoriją, tarptautinis oro uostas. Taip pat kelias į šalia esantį Bolivijos miestą Puerto Suaresą. Upių uostas.

Verčiamasi žemės ūkiu, gyvulininkyste, maisto, tekstilės, mašinų gamybos pramone. Apylinkėse išgaunamos geležies ir mangano rūdos. Turizmas. Miestui būdinga *[[art noveau]]* ir neoklasikinė architektūra. Yra keletas aikščių, parkų, paminklų. Toliau už miesto yra XVIII a. fortas.

Korumba žymi kaip vartai į didžiausią pasaulyje pelkyną Pantanalį. Pelkės prasideda tuoj į šiaurės rytus nuo miesto ir yra populiarus turistinis objektas.


Image:Vista do Centro através do Jardim da Independencia.jpg|Nepriklausomybės sodas 
Image:Portal_de_entrada_da_cidade_de_Corumbá_-_Julho_2006.jpg|Įvažiavimas į miestą


## Istorija
1775 m. įkurtas strateginis karinis fortas prie Paragvajaus upės, o 1778 m. pradėjo kurtis dabartinis miestas, kuris iš karto paskirtas Mato Groso regiono sostine. Trigubo Aljanso karo metu Korumbą užėmė Paragvajaus armija. Vėliau gyvenvietė atkovota, 1878 m. gavo miesto statusą.

## Šaltiniai
Druskoežeris

**Druskoežeris** – nenuotakus vandens telkinys, pasižymintis itin aukšta druskų koncentracija. Tokiuose ežeruose ne tik daug natrio chlorido, tačiau pažymėtina ir daug didesnė nei įprastuose ežeruose kitų mineralų koncentracija, neretai suteikianti neįprastą spalvą ežerui.

Druskoežeriai susidaro aridinėse srityse, kur būdingas didelis garuojamumas, tačiau gan dažnai yra papildomi gėlu vandeniu (dėl sezoninių liūčių, kalnų ledynų tirpsmo, požeminio vandens, įtekančių upių ar kt.). Netekęs vandens šaltinio druskoežeris išdžiūsta ir virsta druskos lyguma.

Daug didelių pasaulio ežerų yra druskoežeriai: Kaspijos jūra, Aralo jūra, Balchašas, Didysis Druskų ežeras, Negyvoji jūra, Namco ežeras. Makgadikgadis Botsvanoje priklausoma nuo sezono būna tai druskoežeriu, tai druskos lyguma. Rusijoje Eltono ir Baskunčiako ežeruose vykdoma druskų gavyba.
Francisco de Montejo

**Fransiskas de Montechas i Alvaresas** (*Francisco de Montejo y Alvarez*; g. ~1479 m. Salamankoje – m. ~1553 m. Ispanijoje) – ispanų konkistadoras.

## Biografija
Gimė Salamankoje, Chuano de Montecho ir Katalinos Aleveres de Techedos šeimoje. 1514 m. patraukė į Naująjį Pasaulį, išsilaipino Kuboje. 1518 m. iš ten jis prisijungė prie Chuano de Grichalvos ekspedicijos į Jukatano ir Meksikos įlankos pakrantes. De Montechui suteiktas kapitono laipsnis, jis vadovavo 4 laivams. Grįžęs į Kubą prisijungė prie Ernano Korteso ekspedicijos. De Montechas dalyvavo pirmojo ispanų miesto Meksikoje, Verakruso, įkūrime. 1519 m. buvo išsiųstas Korteso į Ispaniją pranešti karaliui apie Korteso planuojamą žygį į Meksiką.

1526 m. De Montechui suteiktas Jukatano adelantado ir generalkapitono titulas ir konkistadoras 1527 m. vėl išvyko į Ameriką. Jis pasiekė Tabasko pakrantėje buvusią Santa Marija de la Viktorijos koloniją ir iš ten pradėjo žygius į majų žemes. Jis dalyvavo nuolatiniuose karuose prieš karingas majų gentis. 1533 m. De Montechui suteikta teisė valdyti visas žemes iki pat Hondūro, dėl to kilo konfliktas su Pedru de Alvaradu, kuriam irgi priklausė Hondūro žemės. Vėliau Alvaradas bu atšauktas į Ispaniją, o De Montechas atvyko į rytų Hondūrą įvesti savo valdymą. Netrukus prie Fransiskas de Montecho prisijungė jo sūnus – Fransiskas de Montechas „el Mozo“. Drauge jie vykdė kolonizacinius žygius į Jukataną.

1540 m. įkūrė Kampečės miestą, o 1542 m. – Meridą.

1546 m. Fransiskui de Montechui suteiktas Jukatano gubernatoriaus titulas, tačiau 1550 m. konkistadoras dėl skundų apie jo valdžią buvo grąžintas į Ispaniją, kur po kelerių metų mirė.

## Šaltiniai
Įmonių reorganizavimas

**Įmonės reorganizavimas** – juridinio asmens (įmonės, bendrovės, įstaigos, organizacijos ar pan.) pabaiga, be likvidavimo procedūros. Reorganizavimas gali būti atliekamas jungimo ir skaidymo būdais. Juridinių asmenų jungimo būdai yra prijungimas ir sujungimas, skaidymo būdai yra išdalinimas, padalinimas. Reorganizavime gali dalyvauti tik tos pačios teisinės formos juridiniai asmenys, išskyrus įstatymų, reglamentuojančių atskiras juridinių asmenų teisines formas, nustatytas išimtis.

## Būdai
Reorganizavimas gali būti atliekamas dviem būdais: jungimo ir skaidymo.
# Juridinių asmenų jungimo būdai yra:
* Prijungimas – tai vieno ar daugiau juridinių asmenų prijungimas prie kito juridinio asmens.
* Sujungimas – tai dviejų ar daugiau juridinių asmenų susivienijimas į naują juridinį asmenį.
# Juridinių asmenų skaidymo būdai:
* Išdalijimas – tai reorganizuojamo juridinio asmens teisių ir pareigų išdalijimas kitiems veikiantiems juridiniams asmenims.
* Padalijimas – tai vieno reorganizuojamo juridinio asmens pagrindu įsteigimas dviejų ar daugiau juridinių asmenų, kuriems tam tikromis dalimis pereina reorganizuoto juridinio asmens teisės ir pareigos.

## Taip pat skaitykite
* Įmonių restruktūrizavimas
* Įmonės nemokumas
* Įmonės bankrotas

## Išnašos
Juan Manuel de Rosas

**Chuanas Manuelis de Rosas** (*Juan Manuel de Rosas*; 1793 m. kovo 30 d. – 1877 m. kovo 14 d.) – Argentinos politikas (kaudilijas), dukart Buenos Airių provincijos gubernatorius ir tuo pačiu tuometis faktinis Argentinos vadovas.

Gimė turtingoje gaučų šeimoje. Nuo pat ankstyvos jaunystės dalyvavo kovose prieš britų antpuolius. Vėliau sukūrė gaučų sąjungą, vertėsi gyvulininkyste. Kilus Argentinos pilietiniam karui tarp federalų, valdančių Buenos Aires, ir unitarų iš kitų provincijų, de Rosas stojo į federalų, užtikrinusių gaučų gerovę, pusę. 1827 m. Buenos Airių gubernatoriumi tapęs Manuelis Doregas paskyrė de Rosą armijos vadu, tačiau po kilusios suirutės netrukus de Rosas išrinktas gubernatoriumi.

De Rosas pirmojo savo valdymo metais (1829–1832 m.) rengė kovas prieš unitarus. Jam pavyko sudaryti Federalinį paktą, į kurį įėjo Buenos Airių, Entre Rioso ir Santa Fė provincijos. De Rosui pavyko palaužti priešininkus ir 1831 m. buvo sudaryta Argentinos konfederacija, valdoma iš Buenos Airių. Pasibaigus de Roso kadencijai, jis ėmėsi žygių prieš Patagonijos indėnus (daugiausia mapučius), kurie puldinėdavo gaučų žemes. Kaudilijui pavyko sudaryti sąjungą su indėnais ir išplėsti Buenos Airių provincijos žemes gerokai į pietus. Savo žygių metu jis sutiko Byglio ekspedicijoje dalyvaujantį Čarlzą Darviną.

Nors ir nedalyvaudamas politikoje, de Rosas buvo labai populiarus Buenos Airėse, todėl po silpno gubernatorių Balkarsės ir Viamontės valdymo laikotarpių kilo gaučų sukilimas, miestiečiai prašė de Roso perimti valdžią. Chuanas Manuelis de Rosas surengė referendumą, kuriuo siekė įtvirtinti neribotą savo valdžią. Po absoliučios pergalės referendume, de Rosas vėl tapo gubernatoriumi (diktatoriumi), o parlamentas paleistas. De Rosas įgavo ir didelį pasitikėjimą tarp juodaodžių vergų, nes paimtieji į armiją tapdavo laisvaisiais. Tačiau tarptautinėje arenoje de Rosui buvo daug problemų: Argentinos konfederacijai karą paskelbė Peru-Bolivijos konfederacija, savo ekonominių interesų turėjo Prancūzija, Jungtinė Karalystė bei Brazilija. Su prancūzų pagalba Urugvajuje buvo pašalintas de Roso sąjungininkas, prezidentas Manuelis Oribė, o prancūzų laivynas užblokavo Buenos Airių uostą. Nors de Rosui pavyko nugalėti prancūzus, situacija pasinaudojo de Roso priešininkai bandė užimti Argentinos Mesopotamiją. 1845 m. jungtinis britų-prancūzų laivynas bandė įplaukti į Argentinos teritoriją apeidamas Buenos Airių muitinę. Vuelta Obligado mūšyje Argentinos konfederacija tam pasipriešino ir netgi de Rosui priešiškos jėgos palaikė kaudiliją. Vėliau Entre Riose iškilęs kaudilijas Chustas Chosė de Urkisa, remiamas Urugvajaus ir Brazilijos, surengė sukilimą prieš de Rosą ir 1852 m. jį nugalėjo Kaseroso mūšyje.

De Rosas išvyko į Angliją ir iki mirties gyveno Sauthamptone. 1877 m. ten mirė ir buvo palaidotas, o 1989 m. jo palaikai perlaidoti Argentinoje.

Nepaisant prieštaringos reputacijos, Chuanas Manuelis de Rosas laikomas vienu iš Argentinos nacionalinių didvyrių.
Nicolás Avellaneda

**Nikolasas Aveljaneda** (*Nicolás Avellaneda*; 1837 m. spalio 3 d. – 1885 m. lapkričio 24 d.) – Argentinos politikas, žurnalistas, ėjęs šalies prezidento pareigas tarp 1847 ir 1880 m. Jo valdymo metais įvykdytos svarbios švietimo ir finansų reformos, prisidėjusios prie šalies ekonominio augimo, vyko Dykumos užkariavimas, Buenos Airių miestas atskirtas nuo provincijos.

Gimė Tukumano mieste, studijavo teisę Kordoboje, bet nebaigė. Pradėjo žurnalisto karjerą, 1857 m. išvyko į Buenos Aires, kur dirbo laikraščio „El Nacional“ redaktoriumi. Pabaigė studijas Buenos Airėse ir Domingo Faustino Sarmiento padedamas tapo ekonomikos dėstytoju Buenos Airių universitete. 1859 m. tapo atstovų rūmų nariu, o 1866 m. ministru. Valdant Sarmientui, Aveljaneda tapo teisingumo ir švietimo ministru ir vykdė švietimo reformą.

Pasibaigus Sarmiento kadencijai prezidentu paskirtas Aveljaneda. Tiesa, tokį paskyrimą užginčijo Bartolomė Mitrė ir surengė sukilimą. Jį atėmė tuometis generolas Chulijas Archentinas Roka. Nors Mitrė buvo suimtas, tačiau Aveljaneda jį ir dar kelis buvusius oponentus priėmė į savo ministrų kabinetą.

Aveljaneda savo valdymo metais skatino imigraciją iš Europos, taikė lengvatas naujakuriams, todėl šalies gyventojų skaičius sparčiai augo. Jis įpareigojo karo ministrą Archentiną Roką vykdyti Dykumos užkariavimo planą, kad indėnų antpuoliai nekeltų grėsmės naujakuriams. Be to, valdant Aveljanedai šalis išvengė nuosmukio ekonominės krizės metu.

1880 m. perleido prezidento pareigas Archentinui Rokai, o pats tapo Senato nariu. Mirė laive, keliaudamas iš Prancūzijos.
Učkudukas

**Učkudukas** − miestas Uzbekijos viduryje, Navojo vilajete.

Tarybiniais metais dėl urano pramonės Učkudukas buvo uždaras miestas. Miestas įsikūręs Kyzylkumų viduryje.

## Istorija
1985 m. prie Učkuduko įvyko didžiausia aviakatastrofa TSRS istorijoje, kuomet nukritus lėktuvui žuvo visi 200 juo skridusių žmonių.
Neviešas vertybinių popierių platinimas

**Neviešas vertybinių popierių platinimas** – pagal viešosios apyvartos įstatymą, tai platininiams, kai nesikreipiama į viešosios apyvartos tarpininką, nėra viešai siūloma jų įsigyti arba asmenų skaičius, kuriam yra platinama emisija, yra mažesnis negu 100. Tarp Lietuvos emitentų gana populiaru platinti vertybinius popierius neviešu būdu. Neviešo vertybinių popierių platinimo būdo naudojimą lemia, tai kad ne kiekviena akcinė bendrovė yra patraukli investuotojams, savo ruožtu tai reiškia, kad jos galimybės sėkmingai išplatinti savo vertybinių popierių emisiją viešai patrauklia kaina yra ribotos. Šį efektą dar labiau sustiprina neefektyvi Lietuvos pirminė kapitalo rinka, savo palyginti skurdžiu potencialu negalinti suteikti finansavimo skirtingos rizikos lygių projektams, būdama prieinama tik solidžiausių bendrovių emisijoms. Viena iš išeičių pritraukti kapitalo iš išorinio finansavimo šaltinio, o dažnai ir vienintelė, yra būtent privatus platinimas uždarai investuotojų grupei. Lietuvoje bendrovės, negalinčios sudominti investuotojų savo vieša vertybinių popierių emisija, ieško vadinamojo strateginio investuotojo. Tokiu būdu pritraukiamos papildomas kapitalas, bet tai neišvengiamai susiję su daliniu valdymo perleidimu. Neviešas vertybinių popierių platinimas yra priimtinas smulkiems ar nežinomiems rinkoje emitentams ne vien tik dėl to, kad leidžia pritraukti lėšų kapitalo rinkoje, bet dar ir todėl, kad leidžia tai padaryti santykinai pigiai. Pirmiausia čia nėra tarpininkavimo institucijos – jos buvimas prieštarautų neviešosios apyvartos apibrėžimui, o ir nėra poreikio tarpininkavimui, nes tiesiogiai deramasi su investuotoju. Taip pat registravimo procedūros paprastesnės, nereikia reklamos. Kita vertus, šiuo atveju ryšys tarp bendrovės vertybinių popierių kurso antrinėje rinkoje ir emisijos kainos nėra toks stiprus, kaip viešojo platinimo atveju. Todėl emisijos kaina daugiau priklauso nuo to, kaip potencialus investuotojas vertina bendrovės perspektyvas. Apskritai bendrovių tarpusavio įsigijimų, skolos akcionavimo atvejais nėra labai svarbi bendrovės akcijų kaina, nes orientuojamasi į ilgesnį laikotarpį.

## Taip pat skaitykite
* Pirminis viešas siūlymas
Valstija

**Valstija** (, ) – pagrindinis administracinis vienetas, sudarantis federacinę valstybę. Turi savo parlamentą, įstatymus, tačiau dalį funkcijų (pvz., finansinę, užsienio politikos) yra perleidusi federalinei valdžiai. Valstijų autonominis statusas priklausomai nuo valstybės gali būti skirtingas.

Į valstijas yra skirstomos JAV, Meksika, Nigerija, Australija, Brazilija, Indija, Malaizija, Mikronezija ir Venesuela. Kitose federacinėse valstybėse administraciniai vienetai turi vietinius pavadinimus (emyratai, provincijos, žemės ir kt.).
Krukuvekas

**Krukuvekas** () – kaimas Lenkijos šiaurės rytuose, Račkų valsčiuje, Suvalkų apskrityje, Palenkės vaivadijoje. Kaimas yra apie 6 km į šiaurę nuo Račkų, apie 10 km į pietvakarius nuo Suvalkų ir 105 km į šiaurę nuo vaivadijos centro Balstogės.

## Istorija
Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. 1975-1998 m. priklausė Suvalkų vaivadijai.
Alsunga

**Alsunga** () – gyvenvietė Latvijos vakaruose, istoriniame Kuršo regione, Kuldygos savivaldybėje. 684 gyventojai (2021 m.). Gyvena suitų katalikų bendruomenė.  

Rašytiniuose šaltiniuose pirmą kartą paminėta 1230 m. Anksčiau vadinta *Alšvanga*. 1573 m. Jokūbas Šverinas nusipirko iš iš Fridricho von Kanitz'o.  2009–2021 m. buvo Alsungos savivaldybės administracinis centras.

## Šaltiniai
Čilės pakrantės kalnagūbris

**Čilės pakrantės kalnagūbris** () – Andų kalnų sistemai priklausantis kalnagūbris, besidriekiantis iš šiaurės į pietus pagal Ramiojo vandenyno pakrantę, lygiagrečiai pagrindinei Andų kalnų grandinei. Tęsiasi ~3100 km nuo Arikos šiaurėje iki Taitao pusiasalio pietuose.

Kalnagūbris nėra ištisas, o sudarytas iš mažesnių, tarpusavyje nesusijungusių grandinių. Aukščiausia dalis yra šiaurėje esanti Siera Vikunija Makena (3114 m). Rytuose Čilės pakrantės kalnagūbrį nuo pagrindinės Andų grandinės skiria Čilės centrinis slėnis. Čilės pakrantės kalnagūbris smarkiai veikia šalies klimatą: didžioji dalis kritulių iškrenta vakariniuose kalnagūbrio šlaituose, o per kalnus persirita tik nedidelė dalis oro masių.
Hayle İbrahimov

**Hayle İbrahimov** (g. 1990 m. sausio 19 d. Mekelėje) – Etiopijoje gimęs, bet Azerbaidžanui atstovaujantis ilgų nuotolių bėgikas. Pirmasis šalies atstovas pelnęs medalį aukščiausio rango varžybose.

## Biografija
Aukščiausio rango varžybose Ibrahimov debiutavo 2010 m. Žiemos sezono metu bėgikas dalyvavo pasaulio uždarų patalpų lengvosios atletikos čempionate, kuriame pasiekęs asmeninį rekordą nepateko į finalą ir galutinėje įskaitoje liko 14 vietoje. Tų pačių metų vasaros sezono metu lengvaatletis atstovavo Azerbaidžanui 2010 m. Europos lengvosios atletikos čempionate, kur 5000 m finale iškovojo bronzos medalį. Tai pirmasis Azerbaidžano medalis tokio rango čempionatuose. 2011 m. Europos uždarų patalpų lengvosios atletikos čempionate Ibrahimov 3000 m bėgime pelnė sidabro medalį.

## Nuorodos
* Hayle Ibrahimov IAAF svetainėje
1998 m. CONCACAF Aukso taurė

**1998 m. CONCACAF Aukso taurė** – ketvirtasis CONCACAF Aukso taurės turnyras, 1998 m. vasario 1-15 d. vykęs JAV. Turnyre dalyvavo 10 komandų: 9 iš CONCACAF zonos, ir 1 iš CONMEBOL (Brazilija).

Čempionais tapo meksikiečiai, finale 1-0 nugalėję JAV vienuolikę.

## Stadionai

Čempionato varžybos vyko 3 JAV stadionuose.

## Varžybos

### A grupė

*  0 – 0 
*  0 – 0 
*  1 – 1 
*  0 – 4 
*  2 – 3 
*  2 – 0 

### B grupė

*  1 – 3 
*  4 – 2 
*  2 – 0 

### C grupė

*  3 – 0 
*  7 – 2 
*  2 – 1 

## Atkrintamosios varžybos

## Rezultatyviausi žaidėjai

;4 įvarčiai
*  Paulo Wanchope
*  Luis Hernández
;3 įvarčiai
*  Romário
;2 įvarčiai
*  Élber

## Nuorodos
* RSSSF statistika